

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL 2015 M. SPALIO 2 D. valstybinės žemės nuomos sutarties**

**nR. 25SŽN-237-(14.25.62.) pakeitimo BEI NUOMOS TEISĖS ĮKEITIMO**

2024 m. gegužės 30 d. Nr. TS-205

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos“ (Lietuvos Respublikos Vyriausybės 2024 m. kovo 27 d. nutarimo Nr. 210 redakcija), 54, 111 punktais, Lietuvos Respublikos civilinio kodekso 4.206 straipsnio 4 dalimi, 6.394 straipsnio 1 punktu ir 6.491 straipsnio 1 dalimi, atsižvelgdama į 2024 m. balandžio 19 d. Pastato pirkimo-pardavimo sutartį, notarinio registro Nr. 1890, bei uždarosios akcinės bendrovės Skanūs gramai 2024 m. balandžio 29 d. prašymus, Rokiškio rajono savivaldybės taryba n u s p r e n d ž i a:

1. Pakeisti 2015 m. spalio 2 d. valstybinės žemės sklypo nuomos sutartį Nr. 25SŽN-237-(14.25.62.).

2. Pritarti Susitarimo 2015 m. spalio 2 d. valstybinės žemės nuomos sutarties Nr. 25SŽN-237-(14.25.62.) pakeitimo projektui (pridedama).

3. Sutikti, kad uždaroji akcinė bendrovė Skanūs gramai, kodas 306716881, po valstybinės žemės nuomos sutarties pakeitimo įregistravimo Nekilnojamojo turto registre, įkaito gavėjui / kreditoriui Anykščių kredito unijai, kodas 112047140, įkeistų 0,2675 ha ploto kitos paskirties valstybinės žemės sklypo, kadastro Nr. 7375/0021:7, unikalus Nr. 4400-2979-4405, esančio Rokiškyje, Taikos g. 10, nuomos teisę, atsiradusią 2015 m. spalio 2 d. valstybinės žemės sklypo nuomos sutarties Nr. 25SŽN-237-(14.25.62.), pagrindu, reikalingą kartu įkeičiamam pastatui - kavinei, kurios unikalus Nr. 4400-5644-5586, esančiai Rokiškyje, Taikos g. 10, eksploatuoti.

4. Nustatyti, kad sutikimas įkeisti žemės sklypo nuomos teisę galioja 3 (tris) mėnesius nuo sprendimo priėmimo dienos.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |